S-462/2018

Mál þetta, sem var tekið til dóms 28. mars 2019, höfðaði lögreglustjórinn á Suðurnesjum með ákæru 1. október 2018, á hendur P-kk-þgf S-kk-þgf S-kk-þgf, kt. 000000-0000, [...];

,,fyrir eftirtalin brot gegn umferðar- og vopnalögum:

I.

Með því að hafa, föstudaginn 3. nóvember 2017, ekið bifreiðinni [...] við N-1, Lækjargötu, Hafnarfirði, undir áhrifum ávana- og fíkniefna sem bönnuð eru á íslensku yfirráðasvæði (3,4 ng/ml tetrahýdrókannabínól í blóði) og því ekki verið fær um að stjórna bifreiðinni örugglega.

Telst háttsemi þessi varða við 1. mgr., sbr. 2. mgr. 45. gr. a. sbr. 1. mgr. 100. gr. umferðarlaga nr. 50/1987.

II.

Fyrir vopnalagabrot, með því að hafa, sunnudaginn 15. apríl 2018, er ákærði var farþegi í bifreiðinni [...], haft í vörslum sínum Anti-Attack cs-reizgas úðavopn, en ákærði framvísaði úðavopninu til lögreglu.

Telst þessi háttsemi varða við 1. mgr., sbr. 4. mgr. 30. gr., sbr. 1. mgr. 36. gr. vopnalaga nr. 16/1998.

III.

Með því að hafa, laugardaginn 28. apríl 2018, ekið bifreiðinni [...], sviptur ökuréttindum, á 83 km/klst þar sem leyfður hámarkshraði var 60 km/klst, Hringbraut austur við Njarðargötu Reykjavík.

Telst þessi háttsemi ákærða varða við 1. mgr., sbr. 3. mgr. 37. gr. og 1. mgr. 48. gr., sbr. 3. gr. laga nr. 24/2007, allt sbr. 1. mgr. 100. gr. umferðarlaga nr. 50/1987.

IV.

Með því að hafa, mánudaginn 7. maí 2018, ekið bifreiðinni [...] á Akurbraut, Reykjanesbæ, sviptur ökuréttindum og undir áhrifum ávana- og fíkniefna sem bönnuð eru á íslensku yfirráðasvæði (1,8 ng/ml tetrahýdrókannabínól, 145 ng/ml amfetamin og 85 ng/ml MDMA í blóði) og því ekki verið fær um að stjórna bifreiðinni örugglega.

Telst háttsemi þessi varða við 1. mgr., sbr. 2. mgr. 45. gr. a. og 1. mgr. 48. gr. sbr. 1. mgr. 100. gr. umferðarlaga nr. 50/1987.

V.

Með því að hafa, þriðjudaginn 8. maí 2018, ekið bifreiðinni [...] á Akurbraut, Reykjanesbæ, sviptur ökuréttindum og undir áhrifum ávana- og fíkniefna sem bönnuð eru á íslensku yfirráðasvæði (1,9 ng/ml tetrahýdrókannabínól, 150 ng/ml amfetamin, 1200 ng/ml MDMA í blóði) og því ekki verið fær um að stjórna bifreiðinni örugglega.

Telst háttsemi þessi varða við 1. mgr., sbr. 2. mgr. 45. gr. a. og 1. mgr. 48. gr. sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar. Þess er jafnframt krafist að ákærða verði gert að sæta sviptingu ökuréttar, sbr. 1. mgr. 101. gr. og 102. gr. umferðarlaga nr. 50/1987, sbr. lög nr. 44/1993 og lög nr. 66/2006. Þá er krafist upptöku á úðavopninu sem lögregla lagði hald á í ákærulið II, með vísan til 1. mgr. 37. gr. vopnalaga nr. 16/1998.“

Af hálfu ákærða er krafist vægustu refsingar sem lög leyfa. Þá gerir verjandi ákærða kröfu um hæfilega þóknun sér til handa.

Ákærði hefur fyrir dómi skýlaust játað að hafa framið þau brot sem honum eru gefin að sök og var farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu eftir að sækjanda og verjanda ákærða hafði verið gefinn kostur á að tjá sig í stuttu máli um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þau brot sem honum eru gefin að sök og eru þau réttilega heimfærð til refsiákvæða í ákæru. Ákærði hefur því unnið sér til refsingar.

Ákærði er fæddur [...] og hefur einu sinni áður sætt refsingu samkvæmt framlögðu sakavottorði. Ákærði var dæmdur í tveggja mánaða fangelsi, skilorðsbundið til tveggja ára, með dómi 12. febrúar 2018 fyrir nytjastuld, fíkniefnalagabrot, hraðakstur og fyrir akstur undir áhrifum ávana- og fíkniefna og ölvunarakstur, og var sviptur ökurétti í þrjú ár frá 25. mars 2018 að telja.

Ákærði framdi brot samkvæmt ákærulið I fyrir uppkvaðningu fyrrnefnds dóms frá 12. febrúar 2018 og verður ákærða því gerður hegningarauki að því leyti samkvæmt 78. gr. almennra hegningarlaga nr. 19/1940. Þá verður skilorðsdómurinn frá 12. febrúar 2018 nú tekinn upp og ákærða dæmd refsing í einu lagi samkvæmt 60. gr., sbr. 77. og 78. gr. almennra hegningarlaga.

Ákærði hefur sagt skilið við sitt fyrra líferni. Samkvæmt framangreindu um sakaferil ákærða, að brotum hans virtum sbr. 77. gr. almennra hegningarlaga nr. 19/1940, þykir refsing ákærða hæfilega ákveðin fangelsi í þrjá mánuði en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga.

Með vísan til þess sem að framan er rakið ber, í samræmi við kröfugerð ákæruvalds og með vísan til 101. gr. og 102. gr. umferðarlaga nr. 50/1987, að svipta ákærða ökurétti í þrjú ár og sex mánuði frá 25. mars 2021 að telja en þann dag rennur ökuréttarsvipting ákærða samkvæmt fyrrnefndum dómi frá 12. febrúar 2018 sitt skeið á enda.

Ákærði hefur fyrir dómi samþykkt kröfur ákæruvaldsins um upptöku. Með vísan til kröfugerðar ákæruvaldsins, gagna málsins og tilgreindra lagaákvæða í ákæru verður gert upptækt Anti-Attack cs-reizgas úðavopn sem ákærði var með í vörslum sínum 15. apríl 2018.

Á grundvelli sakfellingar ákærða, sbr. 1. mgr. 235. gr. laga nr. 88/2008 um meðferð sakamála, verður honum gert að greiða sakarkostnað málsins sem, samkvæmt framlögðum yfirlitum sækjanda um slíkan kostnað og með stoð í öðrum gögnum málsins nemur samtals 700.980 krónum. Þá greiði ákærði þóknun skipaðs verjanda síns, G-kk-ef S-x-x R-kk-ef lögmanns, sem þykir hæfilega ákveðin 210.800 krónur að meðtöldum virðisaukaskatti.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

D Ó M S O R Ð:

Ákærði, P-kk-nf S-kk-nf S-kk-nf, sæti fangelsi í þrjá mánuði, en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði er sviptur ökurétti í þrjú ár og sex mánuði frá 25. mars 2021 að telja.

Ákærði sæti upptöku á Anti-Attack cs-reizgas úðavopni.

Ákærði greiði 911.780 krónur í sakarkostnað, þar með talda þóknun skipaðs verjanda síns, G-kk-ef S-x-x R-kk-ef lögmanns, 210.800 krónur.

M-kvk-nf H-kvk-nf H-kvk-nf